উল্লেখযোগ্য যে, যোৱা ২৩ অক্টোবৰত মুখ্য মন্ত্ৰী সৰ্বানন্দ সোণোৱালে বৰপেটাৰ পাটবাউসী সত্ৰ ভ্ৰমণৰ সময়ত স্থানীয় একাংশ ৰাইজে মুখ্য মন্ত্ৰীগৰাকীক গণককুছি পথাৰত চলা অবৈধ বেদখল সন্দৰ্ভত অৱগত কৰিছিল।
ইয়াৰ পিছত মুখ্য মন্ত্ৰীয়ে গণককুছি পথাৰৰ বেদখলৰ বুজলৈ জিলা উপায়ুক্তক বেদখল উচ্ছেদ কৰাৰ বাবে মৌখিকভাবে নিৰ্দেশ দিয়ে। এই নিৰ্দেশৰ পিছতে যোৱা ২৬ অক্টোবৰত জিলা প্ৰশাসনে উক্ত অঞ্চলটোত প্ৰথমটো উচ্ছেদ অভিযান চলাই তিনিটা পৰিয়ালৰ বাসগৃহ সম্পূৰ্ণৰূপে ভাঙি পেলোৱাৰ পিছত আজি পুনৰ উচ্ছেদ অভিযান চলায়।
আনহাতে আৰক্ষী আৰু অৰ্ধ সামৰিক বাহিনীৰ সহযোগত চলোৱা আজি পুৱাৰ পৰা চলা উচ্ছেদ অভিযানত অন্যান্য ঘৰবোৰৰ লগতে ২০১৬-১৭ বৰ্ষৰ প্ৰধান মন্ত্ৰী আৱাস যোজনা (গ্ৰামীণ)ৰ গৃহও সাৰি নগ'ল।
উল্লেখযোগ্য যে বিয়লি প্ৰায় ৪ বজালৈ চলা এই উচ্ছেদ অভিযানত শতাধিক লোকৰ ঘৰ উচ্ছেদ কৰা হয়। স্থানীয় ৰাইজে জিলা প্ৰশাসনে চলোৱা এই উচ্ছেদ অভিযানক আদৰণি জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
